**МУЗИЧКА ШКОЛА „СТАНИСЛАВ БИНИЧКИ“ У ЛЕСКОВЦУ**

**ОПЕРАТИВНИ ПЛАН НАСТАВЕ НА ДАЉИНУ ЗА ПЕРИОД 16.03.-21.03.2020.**

**16.03.2020.**

Сви наставници/одељенске старешине у обавези су да контактирају ученике и/или њихове

родитеље/законске заступнике и евидентирају да ли имају могућност праћења наставе на

даљину путем *Skype, Viber, WhatsUpp*, или других платформи које наставници користе у

комуникацији са ученицима и родитељима/законским заступницима.

**17.03.-21.03.2020.**

|  |  |  |
| --- | --- | --- |
| ТИП НАСТАВЕ | ПЛАН НАСТАВЕ | ПЛАН ПРОВЕРЕ |
| **ИНДИВИДУАЛНА НАСТАВА**  **ИНСТРУМЕНТА** | Сви наставници инструмента дужни су да у време редовног часа сваког ученика, час одрже путем неке од поменутих платформи и да ученицима  дају јасне смернице у даљем раду и напредовању. | На почетку сваког *online* часа наставници проверавају шта је ученик усвојио од претходног часа |
| **НАСТАВА КАМЕРНЕ МУЗИКЕ,**  **КОРЕПЕТИЦИЈЕ И ЧИТАЊА С**  **ЛИСТА** | Наставници су у обавези да уколико је могуће држе заједничке часове са  формираним ансамблом у време редовног часа утврђеног распоредом часова.  Уколико нема техничких могућности за заједнички рад наставници су у обавези да поделе час и са сваким  учеником посебно да раде (индивидуализација). | На почетку сваког *online* часа наставници проверавају шта су ученици усвојили од  претходног часа. |
| **МУЗИЧКО ТЕОРИЈСКА И ООН**  **НАСТАВА** | Наставници су у обавези да ученике упуте на наставну јединицу која је по плану за обраду и да упуте ученика на  правилно коришћење уџбеника. Наставници су у обавези да пошаљу ученицима путем maila/ Vibera/ WhatsUpp-a, материјале потребне за рад и кратак сажетак наставне јединице која се обрађује.  Неопходно је ученицима задати бар један домаћи задатак недељно у виду  писане провере, есеје или презентације који је ученик дужан да достави у задатом року.  Наставник је дужан даученику одговори на свако питање које је везано за нејасноће или тешкоће у  савлађивању наставне јединице . | Наставници проверавају достављене домаће задатке и ученику дају повратну информацију о успешности савладаног задатака.  Наставници солфеђа могу, уколико постоје технички услови, да организују  конференцијски позив преко *Skype-a* и на тај начин провере да ли су задате вежбе парлата и мелодике савладане. |
| **ОБАВЕЗЕ КОРЕПЕТИТОРА** | Корепетитори су дужни да у договору са наставницима вежбају програм самостално. Списак задатих композиција требају да доставе директору школе и да спремно дочекају ученике на првим пробама након завршетка ванредног стања. | Наставници достављају  извештај о испуњавању  обавеза корепетитора након завршетка ванредног стања |

Сви наставници су у обавези да мејлом достављају недељни извештај о одржаним часовима педагозима школе који ће након тога бити прослеђени директору, најкасније до понедељка 23.марта.

Уколиконеко од наставника није у могућности да од куће ради са ученицима дужан је да до четвртка 19.03.2020. године до 12:00 часова, јави директору школе и биће му омогућено да користи школски рачунар у згради Музичке школе у термину који ће бити одређен за то, а у складу са општим препорукама о мерама превенције у борби против вируса COVID-19.

**НАСТАВНИЦИ СУ ДУЖНИ ДА ВОДЕ ДЕТАЉНУ ЕВИДЕНЦИЈУ О ФОРМАТИВНОМ ОЦЕЊИВАЊУ УЧЕНИКА КОЈА ЋЕ НАКОН ПОВРАТКА НА РЕДОВНУ НАСТАВУ БИТИ ИСКОРИШЋЕНА ЗА ЗАВРШНО СУМАТИВНО ОЦЕЊИВАЊЕ.**

**НАСТАВНИЦИ КОЈИ НЕ ИСПУЊАВАЈУ СВОЈЕ ОБАВЕЗЕ БИЋЕ САНКЦИОНИСАНИ У СКЛАДУ СА УПУТСТВИМА МИНИСТАРСТВА ПРОСВЕТЕ, НАУКЕ И ТЕХНОЛОШКОГ РАЗВОЈА.**

Уколико ученици нису у могућности да прате наставу на даљину све материјале ће моћи да подигну у школи у терминима које школа одреди, а у складу са општим препорукама о мерама превенције у борби против вируса COVID-19.

**УЧЕНИЦИ СУ ДУЖНИ ДА РЕДОВНО ПРАТЕ НАСТАВУ И ИСПУЊАВАЈУ СВОЈЕ ОБАВЕЗЕ. ИЗОСТАНЦИ И НЕБЛАГОВРЕМЕНО ИСПУЊАВАЊЕ ОБАВЕЗЕ ПРАВДАЋЕ СЕ ЈЕДИНО У СЛУЧАЈУ БОЛЕСТИ ЗА ШТА ЈЕ ПОТРЕБНО ЛЕКАРСКО ОПРАВДАЊЕ.**

**Директор Музичке школе**

**Биљана Миљковић, наст.флауте**